TICON เดินสายโรดโชว์ สร้างความมั่นใจให้นักลงทุนที่ฮ่องกง
TICON เดินสายโรดโชว์ สร้างความมั่นใจให้นักลงทุนในงาน Asia Pacific Financials, Property & Logistics Conference ที่ฮ่องกง เตรียมลงทุนอสังหาริมทรัพย์และสิทธิการเช่าอสังหาริมทรัพย์ไทคอน (TREIT) ในปี 59 มูลค่าราว 3 พันล้านบาท
14 ม.ค. 2559

บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON เดินสายโรดโชว์เพื่อสร้างความมั่นใจในการดำเนินธุรกิจโรงงานและคลังสินค้าให้เช่าของกลุ่มไทคอนให้แก่กับนักลงทุนสถาบันในงาน Asia Pacific Financials, Property &amp; Logistics Conference ที่ฮ่องกง ซึ่งเป็นหนึ่งในบริษัทจดทะเบียน 74 แห่งในภูมิภาคเอเชียแปซิฟิคที่ได้รับเชิญร่วมงานนี้
โดยบริษัทได้วางแผนขายสินทรัพย์เข้ากองทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ไทคอน (TREIT) ในปี 59 มูลค่าราว 3 พันล้านบาท พร้อมวางงบลงทุนในปีนี้ที่ 4.28 พันล้านบาท เพื่อใช้สำหรับการลงทุนก่อสร้างโรงงานให้เช่าและคลังสินค้าให้เช่าทั้งในและต่างประเทศ แบ่งเป็น ใช้สร้างโรงงานให้เช่าและคลังสินค้าให้เช่า 3.45 พันล้านบาท สร้างโรงงานให้เช่าพื้นที่ 40,000-50,000 ตารางเมตร และสร้างคลังสินค้าในประเทศพื้นที่ 200,000 ตารางเมตร